වසර කිහිපයකට පෙර චිත්‍රපට නිර්මාණය ට බට දක්ෂ පරිගණක සජීවකරණ ශිල්පීන් දෙපොළක් වන පියරේ කොෆින් සහ ක්‍රිස් රෙනොල්ඩ් යන දෙදෙනා නිර්මාණය කළ චිත්‍රපටයක් මෙලෙස අතිශය ජනපි‍්‍රයත්වයට පත්වීම මෙහි සුවිශේෂී ලක්ෂණයකි.වින්ඩීසල් සහ පෝල්වෝකර් රගන නීතිවිරෝධී වීදි රේස් සහ මංකොල්ල වටා ගෙතුණු ක්‍රියාන්විත චිත්‍රපටයක් වන ද ෆාස්ට් ඇන්ඩ් ද ෆියුරියස් - 6 චිත්‍රපටය ඩොලර් මිලියන 789 ක් උපයමින් ලොව ඉහළ ආදායම් ලද චිත්‍රපට අතර තෙවැනි තැනට පත්ව ඇත.අතිශය ජනපි‍්‍රයත්වයට පත් මෙම චිත්‍රපට මාලාවේ කේන්ද්‍රීය චරිතයකට වන පණපොවන පෝල් වෝකර් රංගන ශිල්පියා පසුගියදා අවාසනාවන්ත ලෙස රියඅනතුරකින් මියගියේ ‘ද ෆාස්ට් ඇන්ඩ් ද ෆියුරියස් - 7’ චිත්‍රපටයද නිර්මාණය වෙමින් පවතින විටදීවීම අතිශය කණගාටුදායක පුවතකි.ලයන්ස් ගේට් සමාගම විසින් නිෂ්පාදිත ද හන්ග ගේම්ස්: කැචින් ෆයර් මෙම වසරේ සිව්වැනි ස්ථානයට වැඩිම ආදායම් ලද චිත්‍රපටය ලෙස තේරීපත්ව ඇති චිත්‍රපටයයි.